প্রসন্নময়ী দেবী মিলনসাগর Prasannamoyi Debi MILANSAGAR
কবি প্রসন্নময়ী দেবী - জন্ম ১৪ই আশ্বিন ১২৬৪। পিতা পাবনা জেলার হরিপুর গ্রামের চৌধুরী জমিদার
বংশের দুর্গাদাস চৌধুরী। কবি ছিলেন সাত ভাই বোনের মধ্যে জ্যেষ্ঠা। তিনি আশুতোষ চৌধুরী এবং প্রমথ
চৌধুরীর বড়দি এবং প্রয়ম্বদা দেবীর জননী। নাটোরের মহারাণী কৃষ্ণমণি কবির পিতামহীর সহোদরা ছিলেন
এবং কবিকে খুব স্নেহ করতেন।
তাঁদের পরিবারের প্রথা অনুয়ায়ী, মাত্র ১০ বছর বয়সে প্রসন্নময়ীর বিবাহ হয় পাবনার গুণাইগাছা গ্রামের
কৃষ্ণকুমার বাগচীর সঙ্গে। বিবাহের মাত্র দুবছর পরেই, কন্যা প্রিয়ম্বদাকে রেখে, কৃষ্ণকুমার পরলোকগমন
করেন উন্মাদরোগগ্রস্থ হয়। এর পরে কন্যাসহ কবিকে, পিতা দুর্গাদাস নিজের কাছে এনে রাখেন। মেয়ের
বাংলা ও সংস্কৃত শিক্ষা দান করেন পিতা নিজে। ইংরেজী ও গীত-বাদ্য শিক্ষার জন্য মেম শিক্ষয়িত্রী নিয়োগ
করেন। গান বাজনা বেশীদূর না এগোলেও, কবি ইংরেজী ভালই শিখেছিলেন।
শৈশব থেকেই তাঁর সাহিত্যচর্চা শুরু হয়। মাত্র বারো বছর বয়সে, মাত্র বারো পৃষ্ঠায় সতেরোটি কবিতা
নিয়ে তাঁর প্রথম কাব্যগ্রন্থ "আধ-আধভাষিনী" (১৮৬৯) প্রকাশিত হয়। অন্যান্য কাব্যগ্রন্থের মধ্যে রয়েছে
"বনলতা" (১৮৮০), "নীহারিকা" (১৮৮৩) ১ম ও ২য় ভাগ প্রভৃতি।
এছাড়া রয়েছে উত্তর ভারত ভ্রমণ কাহিনী “আর্য্যাবর্ত্ত”, সামাজিক ও পারিবারিক চিত্র “পূর্ব্বকথা”, জীবনী
“তারা চরিত” প্রভৃতি। ভারতী, ভারতবর্ষ, মানসী ও মর্ম্মবাণী, মাতৃমন্দির প্রভৃতি পত্রিকায় তিনি নিয়মিত
লিখে গেছেন। সিপাহী বিদ্রোহের পটভূমিকায় লেখা উপন্যাস "অশোকা" তাঁর বিশিষ্ট রচনা।
উত্স :  ডঃ শিশির কুমার দাশ, সংসদ সাহিত্য সঙ্গী ২০০৩
.           যোগেন্দ্রনাথ গুপ্ত সম্পাদিত "বঙ্গের মহিলা কবি" গ্রন্থ (১৯৩০)
কবি প্রসন্নময়ী দেবীর মূল পাতায় যেতে এখানে ক্লিক্ করুন।
আমাদের যোগাযোগের ঠিকানা :-
মিলনসাগর
srimilansengupta@yahoo.co.in
এই পাতার প্রথম প্রকাশ - ২০১৩
পরিবর্ধিত সংস্করণ - ২৮.১১.২০১৫
...